న్యూఢిల్లీ, ఆగస్టు 10: మాఫియా డాన్ దావూద్ ఇబ్రహీం చావు బతుకుల్లో ఉన్నాడని కొన్నాళ్ల కిందట వార్తలు వచ్చాయి. ఆ వార్తలు నిజం కావని తేలింది. దావూద్ ఆరోగ్యంగానే ఉన్నాడు. కరాచీలో కాలం గడుపుతున్నాడు. తన మనుషులతో టచ్లోనే ఉన్నాడు. సీఎన్ఎన్-న్యూస్ 18 ఎడిటర్ (ఇన్వెస్టిగేషన్స్) మనోజ్ గుప్తా.. ప్రపంచంలో మోస్ట్ వాంటెడ్ దావూద్తో మాట్లాడగలిగారు. గుప్తా కరాచీకి ఫోన్ చేసినప్పుడు దావూదే లిఫ్ట్ చేశాడు. గుప్తా తనను పరిచయం చేసుకోగానే.. దావూద్ తాను చోటానీ (జావేద్ చోటానీ.. దుబాయ్లో దావూద్ వ్యాపారాలను చక్కబెడుతుంటాడు) అని బుకాయించాడు. ఆ తర్వాత నిజంగానే చోటానీయే లైన్లోకి వచ్చాడు. గుప్తా, చోటానీ మధ్య సంభాషణ ఆసక్తికరంగా సాగింది. చోటానీకి పక్కన ఉన్న దావూద్ సైగలు చేస్తుండడం, ఏం మాట్లాడాలో చెబుతుండడం గుప్తాకు తెలిసింది. అయితే.. మీరు కరాచీలో ఉన్నారన్న మాట అనగానే.. ఎవరు చెప్పారంటూ చోటానీ ఎదురు ప్రశ్నించాడు. ఇది పాకిస్థానీ నంబర్ కదా అనడంతో టైమ్ వేస్ట్ చేసుకోవద్దని సలహా ఇచ్చాడు. ‘మీరు తెలివైన జర్నలిస్టులా ఉన్నారే. మీరు ఫోన్ చేయగానే దావూద్ సాహెబ్ లిఫ్ట్ చేస్తారు, ఇంటర్వ్యూ చేసేయొచ్చు అనుకుంటున్నారా’ అని మండిపడ్డాడు.
newdhilly, aagastu 10: mafia dan davud ibraheem chaavu batukullo unnaadani konnalla kindata vaartalu vachayi. aa vaartalu nijam kaavani telindi. davud aarogyamgaane unnaadu. karaacheelo kaalam gaduputunnadu. tana manushulatho tachlone unnaadu. cnn-neus 18 editer (investigations) manoz gupta.. prapanchamlo most wanted daavuudtoe matladagaligaru. gupta karachiki fon chesinappudu daavuudee lift cheshaadu. gupta tananu parichayam chesukogane.. davud taanu chotani (javed chotani.. dubaaylo davud vyaapaaraalanu chakkabedutuntadu) ani bukaayinchaadu. aa tarvaata nijamgaane chotaniye lainloki vachaadu. gupta, chotani madhya sambhaashana aasaktikaramgaa saagindi. chotaneeki pakkana unna davud saigalu chestundadam, yem matladalo chebutundadam guptaaku telisindi. ayithe.. meeru karaacheelo unnaranna maata anagaane.. evaru cheppaarantuu chotani eduru prasninchaadu. idhi paakisthaanii nambar kada anadamtho time wayst chesukovaddani salaha ichadu. ‘meeru telivaina jarnalistula unnare. meeru fon cheyagaane davud saheb lift chestaaru, intervio cheseyochu anukuntunnara’ ani mandipaddaadu.